OzLabs/hebrew-wiki-articles huggingface dataset:
גיגית

גיגית ו[[קרש כביסה מעץ]]
סרטון המציג שחזור כביסה בגיגית פח, ב[[מוזיאון פתוח בגרמניה]]
[[כביסה בגיגית פלסטיק ליד נהר, בפיליפינים]]
גִּיגִית (המכונה גם פַּיְלָה) היא קערה גדולה, בעלת תחתית שטוחה ושתי ידיות מצדדיה להרמה ולתליה, עשויה מעץ, פח מגולוון או פלסטיק.

בשנים עברו הייתה הגיגית כלי הכרחי בכל משק בית, להשריית כבסים, לכביסה, לרחיצת ילדים ולשימושים אחרים, לפי הצורך, ובכל גזוזטרת מטבח הייתה תלויה גיגית פח על וו ברזל.

בעונת הקיץ הייתה הגיגית נודדת החוצה, אל רחובות הערים, כבישי הארץ וחופי הרחצה, מלאה חתיכות קרח וביניהן פירות צבר או בקבוקי משקה קל למכירה. במרפסות גדולות או על גגות שטוחים השתמשו בה לגידול פרחים או ירקות, מבשרות האדניות ועציצי הפלסטיק הגדולים, שעוד לא הופיעו בשנים ההן.

בבתים ללא אמבטיה ומקלחת וללא דוד חימום חשמלי או מוסק בתנור עצים, שימשה הגיגית לרחצה במטבח, במים שחוממו בקומקום על הכירה. בימי שמש אפשר היה להעמיד אותה במרפסת או בחצר ולחמם את המים באנרגיה סולארית זולה, לפני היות דוד השמש והקולטים.

במשך השנים פחת הצורך בגיגית, ככל שרבו מכונות הכביסה בבתים ובמכבסות נותנות שירות וככל שחדר רחצה מצויד בדוד חשמלי ובמקרים רבים גם בדוד שמש היה לחלק בלתי נפרד מכל דירת מגורים. קערות פלסטיק בגדלים שונים החליפו את גיגיות הפח ואמבטיות פלסטיות החליפו את אמבטיות הפח לתינוקות. במשך שנים עוד נראו גיגיות פח תלויות במרפסות בתים ישנים, אך גם הן התמעט והלכו, עם חילופי הדיירים.

כינויה המקובל של הגיגית – "פיילה" נגזר מ"פיילי" המוזכר במשנה "היה מביא פיילי של חרס חדשה" (מסכת סוטה, פרק ב משנה ב), וכמו כן הוא מופיע במערכון הידוע של הגשש החיוור על "הקפטריה בטבריה", שם מוריד מטוס מיוחד עם דוד מים צינור גומי (מאלומיניום) אמריקאי ישר אל הצנטרום של הפיילה.

עולים חדשים מכבסים בגיגיות ודוודים במחנה עולים ליד קיבוץ נען, 1940]]

== קישורים חיצוניים ==
* , סרטון המדגים כביסה של פעם: הדלקת פרימוס והנחתו תחת הדוד, כביסה בגיגית, קרש כביסה, כחול כביסה, גיהוץ במגהץ פחמים.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:כביסה
קטגוריה:מכלים
ילוסטון (נהר)

הנהר ילוסטון הוא יובל של נהר המיזורי הזורם במערב ארצות הברית. אורכו 1,080 ק"מ. הנהר ויובליו מנקזים אגן נרחב, מהרי הרוקי הסמוכים לפארק הלאומי ילוסטון עד הרמות של המישורים הגדולים בדרום מונטנה ובצפון ויומינג.

הנהר נובע במחוז פארק, שבצפון מערב ויומינג, בסמוך לקו פרשת המים של אמריקה החוצה את אמריקה הצפונית מצפון לדרום. הנהר זורם צפונה לתוך הפארק הלאומי ילוסטון ונשפך לאגם ילוסטון. משם הוא נופל דרך מפלי ילוסטון אל הקניון הגדול של ילוסטון. לאחר מכן הוא חוצה את הקניון השחור של ילוסטון ופונה צפונה לתוככי עמק פרדייז שבמונטנה, בין רכס גאלאטין לרכס אבסרוקה. ליד העיר קולומבוס נשפך לנהר נהר הסטילווטר. ליד העיר ליווינגסטון שב הנהר ופונה מזרחה לעבר צפון המישורים הגדולים, לאחר העיר בילינגס.

מזרחית לבילינגס מתאחד הנהר עם הנהר ביגהורן. הנהר המאוחד מתאחד בהמשך עם הנהר טונג (Tongue), בסמוך למיילס סיטי ולאחר מכן הם מתאחדים עם הנהר פאודר (Powder) במזרח מונטנה. הנהר נשפך לאגם סקאקאווה (Sakakawea), מאגר מים ענק המזין את נהר המיזורי.

הנהר נחקר לראשונה ב-1806 על ידי ויליאם קלארק בעת חזרתו ממסעו המפורסם עם מריווד'ר לואיס. פלג של הנהר אף נקרא על שמו.

בעבר שימש ילוסטון נתיב תחבורה ראשי עבור האינדיאנים ילידי היבשת. לאחר מכן, במהלך המאה התשע עשרה השתמשו בו רבות המתיישבים הלבנים. כיום משמש הנהר את תושבי מונטנה להשקאה ולדיג, עקב היותו אחד מבתי הגידול הגדולים ביותר לדגי טרוטה.

==קישורים חיצוניים==

* 

קטגוריה:ויומינג: נהרות
קטגוריה:מונטנה: נהרות
קטגוריה:יובלי המיזורי
קטגוריה:יובלי המיסיסיפי
לימפופו

לימפופו הוא נהר הזורם במרכז דרום אפריקה. הנהר זורם בכיוון כללי מזרח ונשפך לאוקיינוס ההודי. אורכו של הנהר כ-1,750 קילומטר והוא הנהר השני באורכו באפריקה מבין הנהרות הנשפכים לאוקיינוס ההודי (הארוך ביותר הוא נהר הזמבזי). שטח אגן הניקוז של הלימפופו כ- 415,000 קמ"ר והספיקה הממוצעת כ-174 מ"ק לשנייה.

מסלול הנהר מתווה קשת גדולה - בתחילתו מתפתל הנהר בכיוון צפון מזרח, בהמשך פונה מזרחה ולבסוף זורם לדרום מזרח. לאורך הנהר קיימים מספר אשדות. לאורך כ-640 ק"מ מהווה הלימפופו את הגבול המדיני בין דרום אפריקה ובוצואנה, ובהמשך בין דרום אפריקה לזימבאבווה. הנהר נשפך לאוקיינוס ההודי בתחומי מוזמביק, וחוצה את חלקה הדרומי של המדינה. בסמוך לשפכו נמצאת עיר הנמל שי-שי.

היובל העיקרי של הלימפופו הוא נהר אוליפנטס. יובלים נוספים כוללים את נהר שָשֵה, מֵזִינגוָאנֶה ומוֵונזִי.

==ראו גם==
* הפארק הלאומי לימפופו

==קישורים חיצוניים==

* 

קטגוריה:מוזמביק: נהרות
קטגוריה:דרום אפריקה: נהרות
קטגוריה:זימבבואה: נהרות
קטגוריה:בוטסואנה: נהרות
קטגוריה:נהרות גבול
קטגוריה:לימפופו (פרובינציה): גאוגרפיה
קטגוריה:הפרובינציה הצפון-מערבית
ג'ון ד. רוקפלר, הבן

ג'ון דייוויסון רוקפלר, הבן (באנגלית: John Davison Rockefeller, Jr; 29 בינואר 1874 - 11 במאי 1960) היה פילנתרופ ידוע, ובן למשפחת רוקפלר הידועה. הוא היה ילדו החמישי ובנו היחיד של המיליארדר והתעשיין ג'ון ד. רוקפלר ואב לחמישה, ביניהם סגן נשיא ארצות הברית ומושל ניו יורק, נלסון רוקפלר. בביוגרפיות, הוא נודע כג'ון רוקפלר "הבן", כדי להבדילו מאביו שנודע כג'ון רוקפלר "האב".

==ביוגרפיה==
רוקפלר נולד בקליבלנד, אוהיו. הוא היה בנו של ג'ון ד. רוקפלר, אחד האנשים העשירים בזמנו. הוא למד באוניברסיטת בראון, וזמן קצר לאחר מכן הצטרף לעסקיו של אביו. בזמן השפל הגדול הוא בנה את מרכז רוקפלר, צעד שנעשה כדי להופכו לבעל המשרדים הגדול ביותר בניו יורק. 

רוקפלר היה איש עסקים, אך הוא נודע בשל היותו נדבן. עם שאר חברי משפחתו הוא ייסד את קרן רוקפלר ואת אוניברסיטת רוקפלר ותרם למספר רב של מטרות בארצות הברית והעולם כולו מעל 537 מיליון דולר. רוקפלר התעניין מאוד בהגנת הסביבה. הוא רכש אדמות רבות ומסר אותן לרשות הגנים הלאומיים של ארצות הברית.

רוקפלר הבן תרם לשיקום מבנים היסטוריים בצרפת, מימן את החפירות בלוקסור, ונידב סכום עבור חפירות בתל מגידו שהחלו בשנת 1925. בשנת 1927 הוא תרם שני מיליון דולר לשם הקמתו של מוזיאון לעתיקות ארץ-ישראל ומקום מושב למחלקת העתיקות המנדטורית. מוזיאון רוקפלר הוקם בירושלים בעלות של מיליון דולר, ואילו המיליון השני הופקד בבנק ומפירותיו הופעלה מחלקת העתיקות של ממשלת המנדט הבריטי.

==קישורים חיצוניים==

* [https://www.osimhistoria.com/osim-minhar/ep03-rock30 ״ארוחה בשחקים״] - פרק על רוקפלר בהסכת [https://www.osimhistoria.com/osim-minhar ״עושים מינהר״]
* 
* 
* 

קטגוריה:ניו יורק: אישים
קטגוריה:אנשי עסקים אמריקאים
קטגוריה:בוגרי אוניברסיטת בראון
קטגוריה:נדבנים אמריקאים
קטגוריה:מיליארדרים אמריקאים
קטגוריה:מקבלי אות לגיון הכבוד
קטגוריה:זוכי פרסי האקדמיה הלאומית למדעים של ארצות הברית
ג'ון
קטגוריה:בפטיסטים
קטגוריה:אמריקאים שנולדו ב-1874
קטגוריה:אמריקאים שנפטרו ב-1960
המועצה הכלכלית-חברתית של האומות המאוחדות

המועצה הכלכלית-חברתית של האומות המאוחדות (באנגלית: United Nations Economic and Social Council) היא אחד מששת הארגונים של ארגון האומות המאוחדות. היא לוקחת חלק מרכזי בפעילות האו"ם בתחומי החברה והכלכלה. תפקידה הוא לדון בנושאים הקשורים לתחום הכלכלי-חברתי אך החלטותיה אינן מחייבות את המדינות השונות. במועצה 54 חברות מדינות הנבחרות לקדנציות של שלוש שנים בבחירות בעצרת הכללית של האו"ם.

לפי סעיף 62 למגילת האומות המאוחדות, תפקידה של המועצה הכלכלית-חברתית הוא ליזום ולבצע מחקרים שונים ולהעבירם כהמלצה לאספה הכלכלית של האו"ם, למדינות החברות ולגופים אחרים של האו"ם עוסקים בנושא מסוים. המועצה גם רשאית לחבר טיוטת אמנות ולהגישן לאספה הכללית.

למועצה מספר גופי משנה: תשע ועדות משנה (ביניהן ועדות לסטטיסטיקה, למעמד האישה ולזכויות אדם), חמש ועדות אזוריות (לאירופה, אסיה והאוקיינוס השקט, מערב אסיה, אפריקה, אמריקה הלטינית והקריבים) ומספר גופים מומחים כגון: ועדה לענייני סחר בינלאומי, ועדה לאנרגיה מתחדשת, ועדה להתיישבות אנושית וכו'). כמו כן מפעילה המועצה מספר תוכניות (למשל התוכנית למלחמה בסמים, תוכנית לאיכות הסביבה). המועצה אף הקימה מספר מוסדות חשובים כגון הנציב העליון של האו"ם לענייני פליטים או כינוס האו"ם למסחר ופיתוח.

כוחה של המועצה הוא בהקמת מוסדות וגופים שונים בתחומי הכלכלה, החברה, זכויות האדם, הבריאות וכו'. הקמת גופים אלו מקדמת את הטיפול בבעיות בתחומים הללו ומאפשרת את פתרונן או הקלתן באופן ממוקד ונמרץ יותר מאשר טרם הוקם הגוף.

בשנת 2021, ישראל נבחרה לראשונה למועצה.

==קישורים חיצוניים==

* 
* 

קטגוריה:ארגוני האומות המאוחדות
מועצת הנאמנות של האומות המאוחדות

מועצת הנאמנות של האומות המאוחדות היא אחת מששת הארגונים של ארגון האומות המאוחדות. בראשיתה הוקמה המועצה כיורשת של חבר הלאומים ומשטר המנדטים שלו.

המועצה הוקמה כדי לטפל בשטחים שנותרו לאחר מלחמת העולם השנייה במצב כאוטי. אזורים אלו, שנקרעו ממדינות אויב, שהפכו לשטחי מנדט של האו"ם, או שביקשו את חסות האו"ם ביוזמתן, היו מצויים בפיקוח המועצה.

לאחר שפלאו, שטח הנאמנות האחרון, הפכה למדינה עצמאית ב-1 באוקטובר 1994, הוחלט על הפסקת עבודת המועצה מה-1 בנובמבר של אותה שנה.

היסטורית טיפלה המועצה ב-11 שטחי חסות: 7 באפריקה ו-4 באוקיאניה. 10 מתוכם היו שטחי מנדט של חבר הלאומים, ורק שטח חסות אחד - סומלילנד האיטלקית (וזאת למרות המטרה היומרנית לטפל ב"שטחים" שנותרו לאחר מלחמת העולם).

==עתיד המועצה==
המועצה מהווה אחד הארגונים הבסיסיים ביותר של ארגון האומות המאוחדות. ככזו, קיפאונה מזה כמעט שלושים שנים, יוצר תמהון ומעלה ספקות לגבי הצורך בהמשך קיומה. למועצה נשיא (צרפתי) וסגן נשיא (בריטי) המשתתפים מעת לעת בדיונים שונים של האו"ם כנשיאי ארגונים בסיסיים.

בשנים האחרונות הועלו הצעות להקנות תפקיד חדש למועצה ולהשיב אליה את המעש - להטיל עליה את האחריות לטריטוריות שמטבען אין עליהן ריבונות או שהריבונות עליהן מוטלת בספק, דוגמת הים, הירח, ביר טוויל, החלל ויבשת אנטארקטיקה.

==קישורים חיצוניים==

* 
* 

קטגוריה:ארגוני האומות המאוחדות
מחנה פליטים

מחנה פליטים ב[[גינאה עבור פליטים מסיירה לאון]]
מחנה עבור פליטי רצח העם ב[[רואנדה הנמצא ברפובליקה הדמוקרטית של קונגו]]
מחנה פליטים הוא מחנה זמני שנבנה על ידי ממשלות, האו"ם, ארגונים בינלאומיים כמו הצלב האדום או ארגונים לא ממשלתיים ומטרתו לשכן פליטים. מחנה פליטים יכול להכיל מאות אלפים ואף מיליוני אנשים. כיוון שמחנות פליטים מוקמים, בדרך כלל, באופן מאולתר במצבים בהם נמנע מן הפליטים לחזור לבתיהם ומתוכננים לספק רק את הצרכים הפיזיולוגים הבסיסיים, הם חשופים יותר להיווצרות משברים הומניטריים. חלק מהמחנות סובלים מתנאי הגיינה וסניטציה נחותים, וחלקם, כגון עין אלחלוה בלבנון, מתפקדים כמחנות זמניים אך קיימים עשרות שנים, דבר היוצר השלכות חמורות על זכויות האדם של שוכניהם.

הפליטים עלולים להישאר במחנה, ולקבל מזון לשעת חירום ועזרה רפואית, עד שחזרתם לביתם בטוחה. במקרים מסוימים, גם לאחר מספר שנים, חזרתם עדיין בעייתית והם נשלחים למדינות עולם שלישי, רחוק מהגבול אותו חצו.

במחנות פליטים נמצאים פעמים רבות מקומות מגורים, כמו אוהלים או מבנים ארעיים אחרים, אמצעים להיגיינה אישית (מקלחות ובתי שימוש), אספקה רפואית וציוד תקשורת (לדוגמה מכשיר רדיו).

==מכסות פליטים ומקלט מדיני==
17 מדינות (אוסטרליה, בנין, ברזיל, בורקינה פאסו, קנדה, צ'ילה, דנמרק, פינלנד, איסלנד, אירלנד, מקסיקו, הולנד, ניו זילנד, נורווגיה, שוודיה, בריטניה וארצות הברית) מכניסות לשעריהן, באופן קבוע מכסה של פליטים מהמחנות. מחנות פליטים משכנים בדרך כלל אנשים שברחו עקב מלחמה, ובאמת בשנים האחרונות רוב מכסות הפליטים מולאו באנשים מאיראן, אפגניסטן, עיראק, לוב, סומליה, סודאן ויוגוסלביה שסבלו ממלחמות ומהפכות.

ישראל נתנה מקלט לפליטים מספר פעמים בתולדותיה. לדוגמה, קליטת פליטי וייטנאם בישראל: בשנת 1977, זמן קצר אחרי שנבחר לתפקיד ראש הממשלה, נתן מנחם בגין מקלט מדיני ואזרחות ל-179 פליטים שברחו מווייטנאם בסירות ונסחפו לחוף הפיליפינים, שם לא הותר להם לנחות. 

במאי 2000, לאחר נסיגת צה"ל מלבנון, נתנה ישראל מקלט מדיני לחיילי צד"ל אשר חששו מטבח שיעשה בהם על ידי החזבאללה ותומכיהם. בשנת 2006 הסתננו לשטח מדינת ישראל 712 פליטים מחבל דארפור בסודאן, הסובל מרצח עם. כיוון שסודאן הנה מדינה עוינת, לא ניתן היה להעניק להם מעמד של פליטים, ונקבעה להם חלופת מעצר, על-פי רוב שהייה ועבודה בקיבוצים או בבתי-מלון. חלקם נכלאו במתקני השב"ס.
לפי נתוני משרד הפנים בין השנים 2006–2011 הסתננו למדינת ישראל כ-30,000 פליטים מאפריקה, דרך הגבול הפרוץ עם מצרים.

==מחנות פליטים מפורסמים==
* מחנות הפליטים בפרובינציית טינדוף, אלג'יריה
* מחנה הפליטים בודובורם בגאנה - מאכלס כ-40,000 ליברים
* מחנות במזרח צ'אד - מאכלסים כ-250,000 מפליטי דארפור.
* מחנה עין אל-חילווה בדרום לבנון.
* מחנות הפליטים סברה, שתילה, בורג' אלבראג'נה ושכונת אלפאכהאני שבמערב ביירות
* מחנה הפליטים ג'בליה מצפון לעזה.

==ראו גם==
* פליט
* מקלט מדיני
* נציבות האו"ם לפליטים
* מחנות הפליטים הפלסטינים

== קישורים חיצוניים ==

* [http://www.knesset.gov.il/MMM/doc.asp?doc=m01790&type=doc מסמך של מרכז המחקר והמידע של הכנסת על פליטי דארפור בישראל].
* 

*
רודולף לומן

רודולף לומן (בהולנדית: Rudolf Loman; 14 באוקטובר 1861, אמסטרדם – 4 בנובמבר 1932, אמסטרדם) היה שחמטאי יהודי-הולנדי.

לומן חי בלונדון מספר שנים, שם שיחק שחמט נגד אנגלים עשירים, בדומה לתלמידו ההולנדי ז'אק דוידסון, הגם שהיה לו מקצוע נוסף, נגן עוגב. לומן חזר להולנד, שם זכה באליפות הולנד השנייה לשחמט, בשנת 1912, בעיר דלפט.

לומן זכה לפני כן במספר אליפויות הולנד בלתי רשמיות, בשנים 1888, 1890, 1891, חלק מקום ראשון בשנת 1893, ניצח בשנת 1894 ו-1897.

לומן סיים בתיקו דו-קרב עם פאול לאונהרדט +4 -4 =2 (+ ניצחונות – הפסדים = תוצאות תיקו), הפסיד ליאן אסר +0 -3 =1 בשנת 1913 (פלייאוף של אליפות הולנד השלישית) והפסיד לאדגר קול +1 -2 =2 בלונדון, בשנת 1922.

באליפות הולנד בשנת 1926 הגיע לומן למקום השני, אחרי מקס אויבה, מנצח התחרות.

{| class="toccolours" style="float: center;margin-right: 0"
|

|}

סיום משחק בין עמנואל לסקר בלבן מול לומן, לונדון 1910.

הלבן נראה זכוי לאור הכתרתו הצפויה של הרגלי ב-ח7. לומן ניסה את מזלו ושיחק 1...צג3+ וכאן טעה לסקר ושיחק 2. מז4 (כנראה ללא מחשבה יתרה, כי מו2 ומתקדם לכוון הצריח השחור זוכה ללא קושי). 2...צג4+ 3. מז5 צח4! 4. מ:ח4 ז5+ 5. מ:ז5 מז7 ועוצר את הרגלי הלבן. שחור זכה במשחק לבסוף. לא קל לראות בעמדת הפתיחה את המסע הזוכה ז5+.

== קישורים חיצוניים ==

== הערות שוליים ==

קטגוריה:שחמטאים יהודים הולנדים
קטגוריה:ילידי 1861
קטגוריה:הולנדים שנפטרו ב-1932
נמל התעופה הבין-לאומי רוברטס

נמל התעופה הבין-לאומי רוברטס (באנגלית: Roberts International Airport) הוא נמל תעופה הממוקם ב"רוברטספילד" (Robertsfield) במרחק של 53 קילומטר ממונרוביה, עיר הבירה של ליבריה. נמל התעופה נקרא על שמו של נשיא ליבריה הראשון ג'וזף ג'נקינס רוברטס.

==היסטוריה==
בשנת 1942 חתמה ליבריה על חוזה הגנה עם ארצות הברית. דבר אשר גרם לתנופת בנייה אסטרטגית. נמל התעופה "רוברטספילד" נבנה עם מסלול המראה ארוכים מספיק כדי שמפציצי B-47 יוכלו לנחות עליהם כדי לתדלק, דבר שהעניק לליבריה במשך שנים רבות את התואר "בעלת מסלול־ההמראה הארוך ביותר באפריקה". 

נמל התעופה שימש בעבר כגיבוי למסלול נחיתה במקרה חירום של מעבורות חלל של נאס"א (למקרה שנמל התעופה בגמביה לא זמין).

==חברות תעופה ויעדים==
* אפריקה וורלד איירליינס - טסה לאקרה.
* Med-View איירליינס - חברת תעופה ניגרית - טסה לאקרה ופריטאון.
* KLM - טסה לאסמטרדם ולפריטאון.
* אריק אייר - אקרה, לאגוס.
* בראסלס איירליינס - חברת תעופה בלגית - טסה לבריסל, ופריטאון.
* קניה איירווייז - חברת תעופה קנייתית - טסה לאקרה, ולניירובי.
* אייר אייבורי קוסט - חברת הדגל של חוף השנהב - טסה לאביג'אן.
* רויאל אייר מרוק - טסה לפריטאון ולקזבלנקה.

==קישורים חיצוניים==
* 

* [http://www.globalsecurity.org/military/world/liberia/roberts.htm מידע על שדה התעופה באתר GlobalSecurity]

==הערות שוליים==

קטגוריה:מונרוביה
רוברטס, נמל התעופה הבינלאומי
רוברטס, נמל התעופה הבינלאומי
קטגוריה:ליבריה: תחבורה
הבנק המרכזי של ליבריה

הבנק המכרזי של ליבריה (CBL) הוא הסמכות המוניטרית העליונה והבנק המרכזי של ליבריה. הנגיד הנוכחי שלו הוא J Mills Jones. משרדי הבנק ממוקמים במונרוביה, בירת ליבריה.

לפני שנת 2000, "הבנק המרכזי של ליבריה" היה הבנק הלאומי של ליבריה. בשנת 1999 נוסד הבנק בעקבות חוק שהעביר בית המחוקקים הליברי, אך רק בשנת 2000 החל הבנק את פעילותו. הנגיד הראשון של הבנק היה אליאס סליבי (Elias Saleeby).

==ראו גם==
* דולר ליברי
* כלכלת ליבריה

==קישורים חיצוניים==
* 

ליבריה
קטגוריה:ליבריה: כלכלה
יוהאן הרמן באואר

יוהאן הרמן באואר (בגרמנית: Johann Hermann Bauer; 30 ביוני 1861, פראג – 5 באפריל 1891, גוריציה), שחמטאי אוסטרי.

== קריירה ==
באואר זכה בתואר אמן בשנת 1887. בשנת 1889 חלק מקום 5-7 בתחרות והתוצאה הטובה ביותר שלו הייתה בתחרות גראץ 1890 כאשר סיים במקום השני אחרי גיולה מקובץ ולפני אלוף העולם עמנואל לסקר וגאורג מרקו. בשנת 1891 כאשר שיחק בתחרות וינה התערערה בריאותו כאשר חלק את ההובלה בתחרות יחד עם אדולף אלבין. זמן קצר לאחר מכן מת ממחלת השחפת בגיל 29.

בשנת 1891 באואר ניצח בדו-קרבות את ברנהרד פלייסיג 2-0, את אדולף אלבין 4-0 ואת גאורג מרקו 3-1.

באואר זכור גם עקב משחקו מול עמנואל לסקר, כאשר אלוף העולם בשחמט, במשחק מבריק, הקריב צמד רצים וזכה במשחק בתחרות אמסטרדם 1889(באנגלית).

==קישורים חיצוניים==

* [http://chessmetrics.com/cm/CM2/PlayerProfile.asp?Params=199510SSSSS3S009007000000121000000000002310100 מידע על באואר]

==הערות שוליים==

קטגוריה:שחמטאים אוסטרים
קטגוריה:אוסטרים שנפטרו משחפת
קטגוריה:ילידי 1861
קטגוריה:נפטרים ב-1891
גובה (מוזיקה)

בתאוריית המוזיקה גובה הוא מונח המציין את התדר היסודי של צליל. הגובה הוא אחד משלוש התכונות הבסיסיות העיקריות של הצליל הנשמע, יחד עם עוצמת הצליל (loudness) וגוון הצליל (timbre).

גובה הצליל הוא תחושה, כלומר תופעה פסיכו-פיזיולוגית הקשורה לגורם פיזי חיצוני. בפועל, את תדר היסוד האמיתי ניתן למצוא על ידי מדידה פיזיקלית. אולם סולם הגבהים הזה עשוי להיקלט באופן שונה באזנינו, בעיקר בגלל צלילים עיליים.
הגובה היחסי של תו של סולם מוזיקלי נקרא "דרגה".

גובה הצליל מושפע מאורך הגל המופק מרעידות באוויר

==גובה יחסי וגובה מוחלט==
גובה מוחלט פירושו תדר מדויק (למשל, התדר המוחלט של קולן A (של התו לה) הוא 440 הרץ, וזהו גובה מוחלט).

גובה יחסי פירושו היחס בין התדרים, כלומר המרווחים, במסגרת מונחים סולפג'יים. טרנספוזיציה, או השאה, היא שיטה להתאמת הצלילים, כך שהגובה המוחלט של כל תו "יידחה" כך שיתאים לכלי נגינה מסוים, מנעד מסוים וכדומה, תוך כדי שמירת המרווחים (שהם למעשה הגבהים היחסיים).

==כלים המפיקים גובה מוחלט מול כלים שאינם==

רוב האינסטרומנטיים המנגנים את המלודיה של היצירה, מפיקים גובה צליל מוחלט. כלים שאינם כאלה הם למשל בעיקר כלי הקשה כמצילה, תוף, וכדומה. גם דיג'רידו נבל פה וכלים אחרים אינם מפיקים גובה צליל מוחלט.

==ראו גם==
*תאוריית המוזיקה - מונחים
*שמיעה אבסולוטית

==קישורים חיצוניים==

* 
* 

קטגוריה:מונחים מוזיקליים
קטגוריה:קול
קטגוריה:שמיעה
מידטאון מנהטן

מידטאון מנהטן (מרכז העיר של מנהטן, או האזור האמצעי של האי מנהטן, באנגלית: Midtown Manhattan) הוא אזור בלב רובע מנהטן בעיר ניו יורק במדינת ניו יורק שבארצות הברית. הרובע מכונה בפשטות "מידטאון".

הרובע הוא הגדול מבין שני מרכזי העסקים הראשיים של העיר ניו יורק, ומשכך מהווה למעשה את מרכז העסקים הגדול ביותר בארצות הברית. נמצאים בו אתרים תיירותיים ותרבותיים ידועים כגון מרכז רוקפלר, אזור התיאטראות של ברודוויי וכיכר טיימס. כמו כן נמצא ברובע בניין אמפייר סטייט שהיה הבניין הגבוה בעולם במשך שנים רבות במאה ה-20.

אזור ה"מידטאון" הוא אחד משלושת האזורים העיקריים של האי מנהטן – כאשר דרומית לו נמצא אזור ה"דאונטאון" (Downtown – העיר התחתית) וצפונית לו נמצא אזור ה"אפטאון" (העיר העליונה – Uptown) – מנהטן עילית.

==גבולות האזור==
אזור המידטאון משתרע בין רחוב 14 (בדרום) לרחוב 59 (במרכז האי) ובין נהר ההדסון במערב ואיסט ריבר במזרח. לב האזור נחשב לאזור שבין הרחובות 31 ו-59, ובין השדרה השלישית והשדרה התשיעית, כאשר הרחובות הראשיים החוצים את האזור הם רחוב 42, ברודוויי והשדרה החמישית.

==מרכז העסקים הראשי ומרכז תיירות ראשי==
אזור המידטאון נחשב לאזור המע"ר של ניו יורק. באזור נמצא הריכוז הגבוה ביותר של גורדי שחקים בעיר, ועובדים בו למעלה מ-700,000 עובדים. באזור מרכזי חנויות ותיירות ואתרים תיירותיים רבים. כמו כן מהווה האזור מרכז תקשורת ובאזור שדרת מדיסון גם מרכז של תעשיית הפרסום. המידטאון מהווה את מרכז הפיננסים והבנקאות השני בחשיבותו בארצות הברית (אחרי אזור וול סטריט שנמצא במנהטן התחתית). אזור ברודוויי מהווה את מרכז התיאטראות של העיר ניו יורק, ואחד ממרכזי התיאטראות החשובים והגדולים בעולם.

==קו הרקיע==
תמונה פנורמית חלקית של קו הרקיע של מנהטן. מבט מראש בניין GE בכיכר רוקפלר שב[[מרכז רוקפלר]]
מראה מידטאון מנהטן בלילה, כפי שנראה מ[[ניו ג'רזי]]

==שכונות==
מידטאון מנהטן מ[[ניו ג'רזי]]
[[מרכז רוקפלר]]
[[מלון וולדורף-אסטוריה]]
תחנת [[הרכבת התחתית של ניו יורק בכיכר קולומבוס.]]
גורדי שחקים לאורך [[השדרה השישית.]]
באזור המידטאון נמצאות השכונות מטבח הגיהנום, צ'לסי בחלק המערבי (ה"וסט סייד" – "West Side"), גבעת מריי, קיפס ביי, טרטל ביי וגרמרסי בצד המזרחי (ה"איסט סייד" – "East Side").

==אתרים בעלי חשיבות==
באזור המידטאון, אתרים רבים בעלי חשיבות תרבותית כגון המוזיאון לאמנות מודרנית (המומה), הספרייה הציבורית של ניו יורק, אולם קרנגי, המדיסון סקוור גארדן וכיכר טיימס; אתרים בעלי חשיבות דתית כגון קתדרלת פטריק הקדוש; האתרים בעלי החשיבות התחבורתית גרנד סנטרל ותחנת פן; וכן גורדי שחקים רבים כגון: בניין קרייזלר, מגדל טראמפ העולמי, בניין ליפסטיק, ופארקים ציבוריים כגון פארק בריאנט.

כמו כן נמצא באזור מטה האומות המאוחדות.

באזור נמצאים חנויות הדגל של ברגדורף גודמן, סאקס השדרה החמישית, בלומינגדיילס, האחים ברוקס, מייסיס, נט שרמן, פול סטיוארט, וטיפאני.

== קישורים חיצוניים ==

* [https://web.archive.org/web/20090629001330/http://newyorkimage.us/New-York-Midtown-NYC/index.htm תמונות השכונה]

קטגוריה:מנהטן: שכונות
קטגוריה:אזורי עסקים
קטגוריה:ניו יורק: כלכלה
מק'קוי טיינר

מק'קוי טיינר (באנגלית: McCoy Tyner; 11 בדצמבר 1938 – 6 במרץ 2020) היה פסנתרן ג'אז אמריקאי, אשר התפרסם בעבודותיו עם הרביעייה של הסקסופוניסט ג'ון קולטריין. במהלך שש שנותיו עם קולטריין הקליט גם אלבומי סולו, ולאחר פרישתו המשיך להקליט הן אלבומי סולו, והן אלבומים כמוביל. טיינר נחשב לאחד מפסנתרני הג'אז החופשי הראשונים, וסגנונו משפיע על רבים מהפסנתרנים החדשניים.

==ילדות וקריירה מוקדמת==
טיינר נולד בפילדלפיה כאח הבכור מבין שלושה. אמו לחצה עליו שילמד לנגן בפסנתר עד שבגיל 13 החל לנגן, ובגיל 15 המוזיקה הייתה המוקד המרכזי של חייו. טיינר הושפע בין היתר מהפסנתרן השכן לו, יליד פילדלפיה אף הוא, באד פאוול.

ההתנסות הראשונה של טיינר בהרכב מקצועי הייתה תחת הובלתו של הסקסופוניסט בני גולסון, בג'אזטט המפורסם שלו. לקראת סוף שנת 1960 עבר לנגן עם קולטריין. קולטריין כבר הכיר את עבודותיו של הפסנתרן קודם לכן, הוא אף הקליט קטע שטיינר הלחין עוד ב-1958.

טיינר השתתף בהקלטות החשובות של ההרכב, כולל בהקלטת האלבום My Favorite Things הנודע. הרביעייה, שהורכבה מקולטריין, טיינר, ג'ימי גאריסון בקונטרבס, ואלווין ג'ונס בתופים, נחשבת לאחד ההרכבים שעיצבו את הג'אז, ויצרו את הג'אז החופשי. בין השנים 1961–1965 הרביעייה הופיעה כמעט ללא הפסקה והקליטה אלבומים רבים, כולל קלסיקות כגון A Love Supreme.

במהלך הקלטותיו עם קולטריין הקליט גם אלבומי סולו בחברת ההקלטות Impulse! וכן כמלווה בהקלטות של בלו נוט. דווקא מהאלבומים שלו כאמן סולו ניתן ללמוד על יכולתו להלחין, ועל הטכניקות שפיתח לנגינת ג'אז מודרני בפסנתר. אמנם בערכן המוזיקלי לא משווים את ההקלטות הללו, לאלו שהקליט יחד עם הרביעייה של קולטריין, אך הן עוזרות לניתוחים היסטוריים ומוזיקולוגים.

==אחרי קולטריין==
לאחר שעזב את הרביעייה של קולטריין, בין השנים 1967–1970 הקליט כאמן סולו בעיקר בחברת בלו נוט, וסגנונו הושפע מאוד מהפוסט-בופ. במשך שנות השבעים הוא הקליט הקלטות שונות, לאו דווקא בסגנון הג'אז החופשי, ויצר דיסקוגרפיה עשירה, אשר זכתה לביקורות חיוביות. טיינר החל להכניס השפעות אפריקאיות ואסייתיות לנגינתו אף שילב נגינה בכלים שונים, כולל צ'מבלו וקוטו. בעשורים האחרונים לחייו טיינר התמקד בהובלת שלישיות, לרוב של פסנתר, בס ותופים.

נפטר ב-6 במרץ 2020.<ref></ref>

==קישורים חיצוניים==

* 

* 

==הערות שוליים==

קטגוריה:מנצחים אמריקאים
קטגוריה:אמני קולומביה רקורדס
קטגוריה:נגני ג'אז: פסנתרנים
קטגוריה:פסנתרנים אמריקאים
קטגוריה:זוכי פרס גראמי
קטגוריה:אמריקאים שנולדו ב-1938
קטגוריה:אמריקאים שנפטרו ב-2020
אוטו בוק

אוטו בוק (Otto Bock) היא חברה גרמנית המייצרת כיסאות גלגלים, אביזרי שיקום ותותבות.

החברה נוסדה בשנת 1919 ונקראת ע"ש מייסדה Otto Bock, בתגובה למספר הפצועים הרב במלחמת העולם הראשונה.

חברת אוטו בוק אחראית למספר חידושים שהפכו לתקנים בתחום התותבות, ביניהם חיבור הפירמידה (חיבור מתכוונן ברמה גבוהה מאוד לחלקי תותבות) וה-C-Leg, ברך ממוחשבת המתאימה את עצמה למטופל על-פי דפוסי ההליכה שלו.

חברת אוטו בוק מיוצגת בישראל על ידי חברת אלדן

==קישורים חיצוניים==

* 

[[חיילת אמריקאית שנפצעה במלחמת עיראק, ועל גדם רגלה הימנית C-Leg]]

קטגוריה:חברות גרמניות
ברנהרד פלייסיג

ברנהרד פלייסיג (בגרמנית: Bernhard (Bernát) Fleissig; 1853, הונגריה – 7 במרץ 1931, וינה) היה שחמטאי יהודי-הונגרי-אוסטרי.

==ביוגרפיה==

פלייסיג הגיע למקום ה-18 בתחרות וינה 1882 (ניצחו: וילהלם שטייניץ ושמעון אברמוביץ וינוור) [http://xoomer.alice.it/cserica/scacchi/storiascacchi/tornei/1851-99/1882wien.htm].להלן ניצחונו בתחרות זו על יוהנס צוקרטורט [http://www.chessgames.com/perl/chessgame?gid=1001605], על מיכאל צ'יגורין [http://www.chessgames.com/perl/chessgame?gid=1001550], על הנרי בירד
[http://www.chessgames.com/perl/chessgame?gid=1001540] ועל שמעון אברמוביץ וינוור
[http://www.chessgames.com/perl/chessgame?gid=1001664].

כמו כן הגיע למקום השני, אחרי וינסנז חרובי, בתחרות נוספת שהתקיימה בווינה באותה שנה. בתחרות וינה 1890 חלק מקום 2–3 עם יוהאן הרמן באואר אך הפסיד לו במשחקי פלייאוף 2-0. בתחרות עצמה ניצח מקס וייס [http://xoomer.alice.it/cserica/scacchi/storiascacchi/tornei/1851-99/1890vienna.htm]. להלן ניצחונו בתחרות זו על יוהאן הרמן באואר
[http://www.chessgames.com/perl/chessgame?gid=1026371], על גאורג מרקו
[http://www.chessgames.com/perl/chessgame?gid=1228356] ועל ברטולד אינגליש
[http://www.chessgames.com/perl/chessgame?gid=1330630].

שמו מוזכר בהסתעפות פלייסיג של הפתיחה הסקוטית (1. ה4 ה5 2. פו3 פג6 3. ד4 ה:ד4 4. פ:ד4 רג5 5. רה3 מהו6 6. ג3 פזה7 7. פג2).

פלייסיג הוא אחיו הצעיר של מקס פלייסיג.

== קישורים חיצוניים ==

קטגוריה:שחמטאים יהודים הונגרים
קטגוריה:שחמטאים יהודים אוסטרים
קטגוריה:הונגרים שנולדו ב-1853
קטגוריה:אוסטרים שנולדו ב-1853
קטגוריה:נפטרים ב-1931
תוכנית החונכות העסקית

תוכנית החונכות העסקית היא פרויקט המופעל על ידי משרד הכלכלה, במטרה לסייע לעסקים קטנים ובינוניים, באמצעות הטמעת כלי ניהול מקצועיים על מנת לשפר את רמת הניהול בעסקים, ביצועיהם ורווחיותם.

התוכנית יצאה לדרך בשנת 1992, בתקצוב של משרד הכלכלה, ובניהולם של מספר חברות ייעוץ עסקי פרטיות. עם השנים הוקם מאגר המונה כאלפיים חונכים בתחומים רבים כגון ניהול כללי, ניהול כספים, ניהול שיווק ומערכות מידע.
תהליך החונכות כולל שלב אבחון הנעשה על ידי אחת מחברות הייעוץ, המתאימה לעסק המעוניין ליווי עסקי של יועץ מתאים, בהתמחויות הניהוליות השונות שמציעה החונכות.

עבור העסק, מימון שעות הייעוץ מסובסד על ידי המדינה בשיעור של 75%, ותעריף השעה עצמו נמוך (נכון ל-2013 מחיר שעת ייעוץ בפרויקט הוא 210 ש"ח, מתוכם 80 שקלים משלם העסק), שירותי החונכות ניתנים בכל רחבי ישראל.

החונכות מיועדת לעסקים זעירים בהם מועסקים עד 4 עובדים ולעסקים גדולים יותר בהם מועסקים בין 5 ל-100 עובדים, מתחומי התעשייה, המלאכה, המסחר והשירותים. בעבר משרדי החקלאות והתיירות השתלבו בתוכנית על מנת לתת מענה גם לעסקים העוסקים בתחומים שבטיפול משרדם, אך נכון ל-2008 אינם פעילים יותר בפרויקט. המשרד להגנת הסביבה משתלב בתוכנית באמצעות תקצוב חונכויות לנושאים בטיפולו.

מספר השעות המסובסדות במסגרת הפרויקט מוגבל בהתאם לגודל העסק:
* בחונכות זעירה מוקצות עד 30 שעות חונכות ופרק זמנה הוא עד 6 חודשים. חונכות זו ניתנת לעסקים זעירים בהם עד 4 עובדים.
* בחונכות רגילה מוקצות עד 150 שעות חונכות ופרק זמנה הוא עד 18 חודשים. חונכות זו ניתנת לעסקים המעסיקים עד 100 עובדים.

עד ל-2013 בוצעו למעלה מ-40,000 חונכויות, במהלך השנים גדל מספר העסקים שנהנו משירותי החונכות, מכ-600 בשנה בממוצע בתקופה שבין 1992 ו-1997, לכ-3,000 בשנה בממוצע משנת 1998 ועד 2004. עצירות בתקציב הפרויקט הביאו לירידה בהיקפי הפעילות בין 2004 ל-2007, משנת 2007 מפעיל משרד הכלכלה את התוכנית במתכונת שונה מבעבר, בין השאר חילק את המדינה ל-3 אזורים אשר בכל אחד מהם פועלות חברות ייעוץ שונות המרכזות את הפרויקט עבור המשרד, ושינה את שיטת התשלומים לחונכים ולרכזים.

הפרויקט זכה בשנת 1996 בפרס קפלן, וב-1998 קיבל את אות מיזם האיכות לשנת היובל, בשנת 2004 מתח מבקר המדינה ביקורת על משרד הכלכלה בנושא החונכות העסקית על כך שלא קבע סדרי עדיפויות במסגרת תקציב הפרויקט ואין בידיו מידע על תועלתו, שכן לא אסף נתונים על מספר העסקים ששרדו, צמחו או חדלו מלהתקיים.

==ראו גם==
* הקרן לעסקים קטנים

==קישורים חיצוניים==
* [http://www.moital.gov.il/NR/exeres/FD5FFE27-3421-4A5B-B7F6-8E8B74F3185E.htm פרויקט החונכות], באתר משרד הכלכלה

== הערות שוליים ==

קטגוריה:זוכי פרס קפלן
קטגוריה:משרד הכלכלה
מקס פלייסיג

מקס פלייסיג (בגרמנית: Miksa (Max) Fleissig; 10 בנובמבר 1845 – אחרי 1913), שחמטאי יהודי-הונגרי-אוסטרי.
== קריירה ==
פלייסיג חלק מקום 7-8 בתחרות וינה 1873 (ניצחו: וילהלם שטייניץ וג'וזף הנרי בלקברן [http://xoomer.alice.it/cserica/scacchi/storiascacchi/tornei/1851-99/1873Wien.htm]).

הנה ניצחונו על אדולף שוורץ
[http://www.chessgames.com/perl/chessgame?gid=1330573], על ג'וזף הנרי בלקברן
[http://www.chessgames.com/perl/chessgame?gid=1028920], על אדולף אנדרסן
[http://www.chessgames.com/perl/chessgame?gid=1337197] ועל פיליפ מייטנר
[http://www.chessgames.com/perl/chessgame?gid=1337208].

פלייסיג צבר 5.5/12 בתחרות וינה 1875 (ניצח: פיליפ מייטנר) וחלק מקום 4-7 בתחרות וינה 1882 (ניצח: וינסנז חרובי). 

בשנת 1913 התמודד עם עמנואל לסקר במשחק סימולטני וניצח. גם בגיל 68 הווה יריב מסוכן. 
[http://www.chessgames.com/perl/chessgame?gid=1380412]

שמו ניתן לגמביט פלייסיג בהגנה הסיציליאנית (1. ה4 ג5 2. ד4 ג:ד4 3. ג3). 

פלייסיג היה אחיו הבכור של ברנהרד פלייסיג.

== קישורים חיצוניים ==

* [http://www.edochess.ca/players/p364.html מד כושר משוער של פלייסיג ]
* [http://chessmetrics.com/cm/CM2/PlayerProfile.asp?Params=199510SSSSS3S038413000000151000000000009110100 מידע כללי]

קטגוריה:שחמטאים יהודים הונגרים
קטגוריה:שחמטאים יהודים אוסטרים
קטגוריה:ילידי 1845

קטגוריה:אוסטרים שנפטרו ב-1919
קטגוריה:הונגרים שנפטרו ב-1919
אוניברסיטת לונדון

אוניברסיטת לונדון (באנגלית: The University of London, בקיצור: UoL או Lond או Londin) היא אוניברסיטה בריטית מבוזרת, בה חברים 17 מוסדות שונים שהקמפוסים שלהם ממוקמים בעיקר בלונדון. נחשבת לאוניברסיטה הגדולה בממלכה המאוחדת על פי מספר הסטודנטים הלומדים בה במסגרת לימודים מלאה; לומדים בה כ־219,410 אלף סטודנטים ועוד כ־40,675 באוניברסיטת לונדון ברחבי העולם (באוניברסיטה הפתוחה הבריטית (OU) לומדים יותר סטודנטים, אולם רובם בהיקף לימודים חלקי). האוניברסיטה הוקמה באמצעות צ'ארטר מלכותי בשנת 1836.

האוניברסיטה חברה במספר ארגונים: חברה בארגון האוניברסיטאות העולמי (IAU) של אונסק"ו, באיגוד האוניברסיטאות האירופאיות (EUA), באוניברסיטאות בריטניה (UUK) ובאיגוד של אוניברסיטאות חבר העמים הבריטי (ACU).

האוניברסיטה כוללת מספר גופים אקדמיים מרכזיים:
* אוניברסיטת לונדון ברחבי העולם 
* מכון אוניברסיטת לונדון בפריז 
* בית הספר ללימודים מתקדמים

==המוסדות המאוגדים באוניברסיטת לונדון==
המוסדות המאוגדים באוניברסיטת לונדון מתפקדים כמוסדות אוטונומיים. בשנת 2007 פרש אימפריאל קולג', מוסד המתמקד בתחומי המדעים, הנדסה והרפואה, מאוניברסיטת לונדון והחל לפעול באופן עצמאי.

{| class="wikitable"
|-
! שם !! שנת הקמה !!מספר סטודנטים (2017) !! תמונה
|-
| בירקבק, אוניברסיטת לונדון (BBK) || 1823 || 12,915 || centre
|-
| סיטי, אוניברסיטת לונדון (CUL) || 1852 ||19,405 || The Grade II listed College Building
|-
| מכון קורטלנד לאמנות (CIA) || 1932 || 495 || centre
|-
| גולדסמית'ס, אוניברסיטת לונדון (LUG)
 ||1891 || 9,345 || centre
|-
| המכון לחקר הסרטן (ICR) || 1909 || 275 || centre
|-
| קינגס קולג' לונדון (KCL) || 1829 || 30,565 || 150x150px
|-
| בית הספר לעסקים של לונדון (LBS) || 1964 || 2,060 || centre
|-
| בית הספר לכלכלה של לונדון (LSE) || 1895 || 11,210 || centre
|-
|בית הספר להיגיינה ומחלות טרופיות (LSHTM) || 1899 || 1,345 ||centre
|-
| קווין מרי, אוניברסיטת לונדון (QMUL) || 1785 || 18,890 || centre
|-
| האקדמיה המלכותית למוזיקה (RAM) || 1822 || 820 || centre
|-
| בית הספר המלכותי המרכזי לדרמה ונאום (RCSSD) || 1906 || 1,100 || centre
|-
|רויאל הולווי, אוניברסיטת לונדון (RHUL) || 1849 || 10,325 || centre
|-
| הקולג' המלכותי לווטרינריה (RVC) || 1791 || 2,375 || centre
|-
| בית הספר ללימודי המזרח ואפריקה (SOAS) || 1916 || 6,360 || 150x150px
|-
| בית הספר סנט ג'ורג' לרפואה באוניברסיטת לונדון (SGUL) || 1733|| 4,855 ||
|-
| יוניברסיטי קולג' לונדון (UCL) || 1826 || 37,905 || centre
|-
|}

==קישורים חיצוניים==

* 
 
* 
* [http://archives.ulrls.lon.ac.uk/dispatcher.aspx?action=search&database=ChoiceArchive&search=IN=UoL הארכיב של אוניברסיטת לונדון] 
* [https://web.archive.org/web/20101220174800/http://ulu.co.uk/ האתר של איגוד האוניברסיטה של לונדון] 
* [http://www.opsi.gov.uk/acts/locact94/Ukla_19940016_en_1.htm חוק אוניברסיטת לונדון משנת 1994] 
* 

== הערות שוליים ==

לונדון
קטגוריה:אוניברסיטת לונדון
נאווית כחולה

נאווית כחולה (שם מדעי: Aphanius mento), דג קטן ממשפחת הנאוויתיים. גודלו עד 5 ס"מ. בישראל נהוג לקטלג את הדג לשני תת-מינים - פסוסה ומנוקדת.
== מאפיינים ==
מוצאו מאזור המזרח התיכון, איראן, טורקיה וישראל. בעבר היה נפוץ מאוד בנחלים שזרימתם איטית ובמקווי מים בכל רחבי הארץ, אך עם יבוש וזיהום מקורות המים התמעט מאוד.

דג "שרדן" שיכול לחיות בטמפרטורות גבוהות אך בעיקר בטמפרטורות נמוכות - עד 10 מעלות צלזיוס. הזכר כחול כהה ומנוקד בנקודות כחולות נוצצות בפרט בנוכחות זכרים אחרים או נקבות. הנקבה אפורה בהירה ועל גופה דוגמאות משתנות של נקודות כהות. מתרבה במהירות בחודשי האביב והקיץ בשיטת הטלה מפוזרת.

ניזון בעיקר ממזון חי כמו דגיגים, תולעים וחרקי מים.

דג תקיף ואלים יחסית. הזכרים כובשים שטחי נחלה ומגינים עליה בחירוף נפש ולא מהססים לתקוף דגים גדולים מהם שחודרים לשטחם, לרבות בנות זוג שדקות ספורות קודם לכן הטילו יחד ביצים.

הדג בטבע:
כיום נאווית כחולה הוא דג מוגן ואסור בציד ובמסחר, בעבר היה נפוץ מאוד במקווי מים שונים ברחבי ישראל וכן נסחר בחנויות לדגי נוי.
כיום נכחד מרובם, (לדוגמה הירקון) או כנראה נכחד (הכנרת).

בעבר ניתן היה לראות יציבות של הדג בעין תאו על יד קריית שמונה, אם כי נוכחתו במקום כרגע מוטלת בספק, בנחל תנינים, במעיינות ונחלים בגליל ובחוף בהם נותרה צמחייה טבולה.

בין הסיבות לירידה באוכלסייתו ניתן למנות את חדירת דג הגמבוזיה למקומות חיותו שטרפו כמעט את כולם, ואת המיעוט הגובר והולך בצמחי מים טבולים שהם שטחי המחיה והריבוי שלו.

ב-2015 החלה רט"ג הניסיון השבתו למקורות הירקון.

לעיתים נדירות נצפית בדג תופעה של שינוי זוויג כמו במיני נאווית אחרים. בניסוי שנעשה הושמו ארבע נקבות במיכל מבודד ולאחר כחודש אחת הפכה לזכר.

==קישורים חיצוניים==

== הערות שוליים ==

קטגוריה:בעלי חיים שתוארו ב-1843
קטגוריה:טקסונים שתוארו בידי יוהאן ג'קוב הקל
קטגוריה:נאוויתיים
קטגוריה:ארץ ישראל: דגי מים מתוקים
קטגוריה:דגי נוי
כיכר קולומבוס

כיכר קולומבוס. ברקע - [[מרכז טיים וורנר.]]
כיכר קולומבוס (באנגלית: Columbus Circle - "קולומבוס סרקל") היא כיכר מרכזית ברובע מנהטן של העיר ניו יורק במדינת ניו יורק שבארצות הברית.
הכיכר, שנבנתה בשנת 1905, קרויה על שם כריסטופר קולומבוס. הכיכר ממוקמת במפגש הרחובות ברודוויי, סנטרל פארק מערב, סנטרל פארק דרום (המהווה חלק מרחוב 59) והשדרה השמינית. 

הכיכר תוכננה על ידי ויליאם פלפס אנו, כחלק מתוכניתו של פרדריק לו אומלסטד לסנטרל פארק הסמוך, תוך שילוב הכיכר ב"שער הסוחרים" (Merchants' Gate) של הפארק.

שטחו של אי התנועה במרכז הכיכר 3,300 מ"ר, והיקף מעגל התנועה כולו 13,700 מ"ר.

==האנדרטה==
במרכז הכיכר ניצבת אנדרטה מעשה ידי הפסל האיטלקי גאטאנו רוסו. אנדרטה זו משמשת כקילומטר אפס למדידת מרחקים מניו יורק.

האנדרטה הוקמה בשנת 1892 לזכר ציון 400 שנה למסעו של קולומבוס. הכספים להקמת האנדרטה נאספו על ידי ארגון "איל פרוגרסו" - ארגון של יוצאי איטליה.

האנדרטה כוללת פסל עשוי שיש הניצב על עמוד גרניט שגובהו 21 מטרים. האנדרטה מעותרת בתגליפי ברונזה המתארים את שלוש ספינותיו של קולומבוס: הניניה, הפינטה והסנטה מריה. 

בשנת 2005 נוספו לאנדרטה מזרקות שתוכננו על ידי חברת WET, וכן הוקמו ספסלים סביב האנדרטה.

==אתרים בעלי חשיבות==
מבט על הכיכר לכיוון [[סנטרל פארק סאות' מתוך מרכז טיים וורנר.]]
בצידה המערבי של הכיכר ממוקם מרכז טיים וורנר - הנהלתו העולמית של תאגיד טיים וורנר. מבנה זה ממוקם במקום בו עמד בעבר קוליסאום ניו יורק. במבנה נמצאים אולפני רשת CNN, וכן אירועי גז' במרכז לינקולן. 
בצידה הצפוני של הכיכר נמצא המלון הבינלאומי ומגדל טראמפ. 

כמו כן סביב הכיכר נמצאים אוניברסיטת פורדהאם, מכללת ג'ון ג'יי למשפט פלילי והמכון הטכנולוגי של ניו יורק.

בצידו הצפון מזרחי של הכיכר נמצא שער הסוחרים (Merchant's Gate) של סנטרל פארק, ובסמוך לו אנדרטת מיין שתוכננה על ידי הארלוד ואן ביורן מאגונייג'ל ונבנתה בשנת 1913.

בכיכר נמצא מגדל כיכר קולומבוס 2 בו הוצג עד בשנת 2005 אוסף האנטיגטון הרטפורד.

==אזכורים תרבותיים==
הכיכר היוותה רקע למספר סרטים בהם "השטן לובשת פראדה", "זה צריך לקרות לך", "שכחו אותי בבית 2", "אני אגדה" ו"קלוברפילד". בסרט "מכסחי השדים" מסלול ההרס של איש המרשמלו מתחיל בכיכר בדרכו לסנטרל פארק וסט.

==קישורים חיצוניים==

* 
* [http://www.nyctourist.com/history1.htm ההיסטוריה של כיכר קולומבוס]
* [http://www.asla.org/awards/2006/06winners/238.html שיפוץ הכיכר בשנת 2006]
* [https://web.archive.org/web/20071008155202/http://nyctmc.org/Xview33.asp?cam_id=18&list=yes&type=vid&server=RS2&address=8%20Ave%20@%20Columbus%20Cr מצלמות אינטרנט של הכיכר]

קולומבוס
קולומבוס
קטגוריה:רחוב ברודוויי
קטגוריה:השדרה השמינית
סוזן מולר אוקין

סוזן מולר אוקין (באנגלית: Susan Moller Okin; 9 ביולי 1946 – 3 במרץ 2004) הייתה הוגת דעות וסופרת בעלת דעות פמיניסטיות.

==ביוגרפיה==
אוקין נולדה בשנת 1946 באוקלנד, ניו זילנד, ולמדה לתואר ראשון באוניברסיטת אוקלנד בשנת 1967. בשנת 1970 סיימה לימודי תואר שני בפילוסופיה באוניברסיטת אוקספורד ובשנת 1975 סיימה את לימודי הדוקטורט באוניברסיטת הרווארד. היא לימדה באוניברסיטאות באוקלנד, מכללת ואסר, ברנדייס, הרווארד ואוניברסיטת סטנפורד.

ב-1979 פרסמה אוקין את ספרה "נשים במחשבה הפוליטית המערבית" בה תיארה את ההיסטוריה של תפיסת האישה במחשבה הפוליטית במערב.

בספרה "צדק, מגדר והמשפחה" משנת 1989 מתחה ביקורת על תאוריות מודרניות של צדק הנעות מן הליברליזם של ג'ון רולס ורוברט נוזיק עד לקהילתנות של אלסדייר מקינטאייר ומייקל וולצר. לפי אוקין הוגים אלו כותבים מנקודת ראות זכרית המניחה באופן שגוי שמוסד המשפחה הוא צודק. היא מאמינה שהמשפחה מנציחה את אי השוויון המגדרי בכל החברה, במיוחד בשל כך שהילדים רוכשים את ערכיהם הבסיסיים בהקשר המיני (סקסיסטי) של המשפחה, ומקיימים עקרונות אלו כבוגרים. על-מנת שתאוריה של צדק תהא אכן מושלמת, מציעה אוקין שהיא תכלול התייחסות ישירה לאי השוויון המגדרי הקיים במסגרת מוסד המשפחה.

בשנת 1990 מונתה למישרת הפרופסור לאתיקה בחברה בקתדרה על שם מרתה סאטון וויקס באוניברסיטת סטנפורד.

ב-2004 מתה מסיבות טבעיות בביתה בלינקולן, מסצ'וסטס.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סגל אוניברסיטת סטנפורד
קטגוריה:סופרות ניו זילנדיות
קטגוריה:אמריקאיות שנולדו ב-1946
קטגוריה:אמריקאים שנולדו ב-1946
קטגוריה:אמריקאיות שנפטרו ב-2004
קטגוריה:אמריקאים שנפטרו ב-2004
קטגוריה:פמיניסטיות ניו זילנדיות
אלי רבי

אליהו רבי (נולד ב-18 בינואר 1968) הוא מאמן כדורסל ישראלי.

== ביוגרפיה ==
אלי, גדל בשכונת יד אליהו בתל אביב-יפו, למד בבית ספר תיכון - עירוני ט'. בילדותו היה שחקן כדורגל באגודת בני יהודה תל אביב ובשלב מאוחר יותר החל לשחק כדורסל במרכז קהילתי "בית דני" בשכונת התקווה.

== קריירה ==
רבי החל את קריירת האימון באגודת בני יהודה, שם שימש כמאמן קבוצת הנשים למשך 9 עונות, ובעונת 1998/1999 העפילה הקבוצה לגמר הפלייאוף ולגמר גביע המדינה בכדורסל נשים.

לאחר שעזב את אגודת בני יהודה עבר רבי לאמן את קבוצת מכבי רמת חן, אותה אימן למשך 4 עונות, ובשתיים מהן העפילה לגמר הפלייאוף.

במהלך עונת 2005/2006, עבר לאמן את אליצור רמלה, ששיחקה אז בליגה לאומית, ובסופה של עונה זו העפילה הקבוצה לליגה הבכירה. בעונת 2006/07 ו-2007/2008, זכה עם קבוצתו אליצור רמלה בשני דאבלים רצופים (שתי אליפויות ושני גביעים) ובנוסף, העפיל עם הקבוצה לחצי גמר היורוקאפ.

בעונת 2009/2010 רבי עבר לאמן בליגת העל לגברים את קבוצת הפועל עפולה. שנה לאחר מכן, בפברואר 2011, אימן תקופה קצרה בעירוני אשקלון.

בין השנים 2005–2013 שימש רבי כמנהל האגף המקצועי באיגוד הכדורסל וכמאמן נבחרת ישראל נשים עימה העפיל לגמר אליפות אירופה מן המקום הראשון, 3 פעמים ברציפות בשנים 2007, 2009, 2011.

בתחילת עונת 2013/2014 חתם בקבוצת מכבי בנות אשדוד מליגת העל נשים וזכו בשתי אליפויות רצופות. כמו כן, העפיל עם הקבוצה לחצי גמר הירוקאפ.

בסיום עונת 2014/15 מונה למנהל מקצועי במועדון הכדורסל מכבי גני תקווה.

במהלך עונת 2016/17 חזר לאימון ומונה כמאמן קבוצת הפועל פתח תקווה שאיתה הגיע לחצי גמר גביע המדינה בכדורסל.

בקיץ 2017 לאחר עליית אליצור רמלה בחזרה לליגת העל לנשים, רבי שב לקדנציה שנייה כמאמן הקבוצה ובעונת 2018/19 שוב זכה איתה בדאבל (אליפות וגביע).

בקיץ 2019 מונה לקדנציה שנייה כמאמן נבחרת ישראל בכדורסל נשים

באוגוסט 2020, החליף את אורנה אוסטפלד בניהול מועדון הכדורסל לנשים א.ס רמת השרון שם משמש כמנהל המקצועי עד היום.

== פעילות ציבורית ==
ביולי 2023 הודיע רבי שיתמודד על ראשות גני תקווה בבחירות המוניציפליות 2024. ולבסוף נבחר למועצה.

== חיים אישיים ==
בשנת 1991 אלי נישא לאריאנה, שהייתה שחקנית כדורסל בליגת העל באותה תקופה. לאלי ואריאנה שלוש בנות. הם מתגוררים ביישוב גני תקווה.

==קישורים חיצוניים==

* [https://web.archive.org/web/20110119095625/http://www.elizur-ramla.co.il/index.aspx?id=3023 אתר אליצור רמלה - הצוות המקצועי]
* [https://web.archive.org/web/20070630163401/http://www.crazyone.co.il/coach.asp?CategoryID=5&TableID=706&TeamID=3406&Season_ID=06-07 אלי רבי], באתר ONE

==הערות שוליים==

קטגוריה:כדורסל נשים בישראל
קטגוריה:מאמני כדורסל ישראלים
קטגוריה:מאמני הפועל עפולה בכדורסל
קטגוריה:בוגרי תיכון עירוני ט' (תל אביב)
קטגוריה:בוגרי המכללה האקדמית בווינגייט
קטגוריה:סגל תיכון בליך
קטגוריה:גני תקווה: אישים
קטגוריה:ישראלים שנולדו ב-1968
טרייג'ן לנגדון

טרייג'ן שאקה לנגדון (אנגלית: Trajan Langdon; נולד ב-13 במאי 1976 בפאלו אלטו, קליפורניה, ארצות הברית) הוא כדורסלן עבר אמריקאי, אשר שיחק בעמדת הקלע.

==קריירת מכללות==
לנגדון החל את הקריירה בגיל 14 בתיכון המקומי, שם שיחק עד סוף לימודיו. בגיל 18 עבר לאוניברסיטת דיוק, בה שיחק במשך חמש עונות, כשבעונתו האחרונה הוא קולע 17 נק' בממוצע קליעות של 50% מהשדה. בשל שביתת השחקנים בליגת ה-NBA, זומן בעת לימודיו לנבחרת ארצות הברית לאליפות העולם בשנת 1998, וזכה עמה במדליית הארד.

==קריירה מקצועית==
לאחר מכן הוא נבחר בדראפט ה-NBA של 1999 במקום ה-11 על ידי קליבלנד קאבלירס. לאחר שלוש עונות לא מוצלחות ב-NBA, הוא עבר בעונת 2002/03 לבנטון טרוויזו, עימה זכה באליפות הליגה ובגביע. 

בעונה שלאחר מכן חתם בקבוצת היורוליג הבכירה אפס פילזן כשגם שם הוא ממשיך לגרוף תארים כשזכה באליפות טורקיה. לאחר עונה אחת בלבד עבר לדינמו מוסקבה, בה לראשונה בקריירה האירופאית שלו לא זכה בשום תואר. לאחר שצסק"א מוסקבה ניצחה בגמר הפלייאוף את לנגדון ודינמו 3-1 בסדרה, עבר לנגדון ליריבתה הגדולה של דינמו, צסק"א מוסקבה, עימה הוא זכה בשלוש אליפויות רוסיה, בגביע רוסיה ובשתי אליפויות יורוליג.

בתום עונת 2010/2011 עם זכיית קבוצתו צסק"א מוסקבה באליפות, החליט לפרוש ממשחק פעיל יחד עם חברו לקבוצה ג'יי אר הולדן.

==תארים==
עם בנטון טרוויזו
* אליפות איטליה: 2003
* גביע איטליה: 2003
עם אפס פילזן
* אליפות טורקיה: 2004
עם צסק"א מוסקבה
* אליפות רוסיה: 2006, 2007, 2008, 2009, 2010, 2011
* אליפות היורוליג: 2006, 2008
* הגביע הרוסי:2006, 2007, 2010

==קישורים חיצוניים==

* [http://www.euroleague.net/competition/players/showplayer?clubcode=csk&pcode=BEB/ פרופיל השחקן באתר היורוליג] 
* [http://www.cadursela.co.il/Profile.asp?id=368 חיל התותחנים-טרייג'ן לנגדון], באתר 'כדורסלע'

קטגוריה:כדורסלנים אפרו-אמריקאים
קטגוריה:בחירות דראפט של קליבלנד קאבלירס
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:כדורסלני אוניברסיטת דיוק
קטגוריה:כדורסלני קליבלנד קאבלירס
קטגוריה:כדורסלני בנטון טרוויזו
קטגוריה:כדורסלני אנאדולו אפס
קטגוריה:כדורסלני דינמו מוסקבה
קטגוריה:כדורסלני צסק"א מוסקבה
קטגוריה:קליפורניה: כדורסלנים
קטגוריה:אמריקאים שנולדו ב-1976
סולם מקביל

במוזיקה, סולמות מקבילים (או סולמות תואמים, התרגום העברי למונח האנגלי Relative Keys על פי האקדמיה ללשון העברית), הם זוגות של סולם מז'ורי וסולם מינורי טבעי בעלי אותם סימני היתק.

למעשה, מדובר במודוס היוני (המז'ור הטבעי) והאאולי (המינור הטבעי) של אותו סולם דיאטוני. לכן, הטוניקה של הסולם המז'ורי היא שני תווים, או שלושה חצאי-טון (טרצה קטנה) מעל הטוניקה של הסולם המינורי התואם לו.

==דוגמאות==
לדוגמה, דו מז'ור הוא הסולם התואם של לה מינור, ולהפך. שני סולמות אלו מורכבים מתווים טבעיים בלבד ועל כן חסרי סימני היתק. דו (הטוניקה של הסולם המז'ורי) הוא טרצה קטנה מעל לה (הטוניקה של הסולם המינורי).

<score vorbis="1"> {\tempo 4 = 120
\set Score.tempoHideNote = ##t
\override Staff.TimeSignature #'transparent = ##t
{\key a \minor
a^"לה מינור" b c' d' e' f' g' a' \bar "." c'^"דו מז'ור" d' e' f' g' a' b' c
}}</score>

לדוגמה נוספת, דו מינור הוא הסולם התואם של מי במול מז'ור, ולהפך. שני סולמות אלו מכילים את אותם סימני היתק (שלושה במולים: מי, לה וסי). מי במול הוא טרצה קטנה מעל דו.

<score vorbis="1"> {\tempo 4 = 120
\set Score.tempoHideNote = ##t
\override Staff.TimeSignature #'transparent = ##t
{\key c \minor
c'^"דו מינור" d' ees' f' g' aes' bes' c \bar "." ees'^"מי במול מז'ור" f' g' aes' bes' c d ees
}}</score>

להלן המחשה מעל מעגל הקווינטות. האותיות הלטיניות הגדולות במעגל החיצוני מייצגות את הסולמות המז'וריים, והאותיות הקטנות במעגל הפנימי מייצגות את הסולמות המינוריים התואמים להם. שני הסולמות חולקים באותם סימני היתק המצוינים בקצה החיצוני ביותר.

קובץ:Circle of fifths deluxe 4.svg

==עמימות בתרגום המונחים==
ברב השפות הגרמאניות והסלאביות, שם המונח מתאים למונח "סולם מקביל" כפי שגם השתרש בעברית.

בולטת בחריגותה היא השפה האנגלית, שאצלה בדומה לשפות רומאניות המונח לא מורכב מהמושג "מקביל", אלא "יחסי": . לעומת זאת, באנגלית המושג "מקביל" משמש להרכבת המונח שמשמעותו סולם יחסי.

כך יוצא שמשמעות המונחים הפוכה בין האנגלית לעברית, מצב העלול להוביל לבלבול במושגים.

==ראו גם==
* סולם יחסי
* מודוס (מוזיקה)

==קישורים חיצוניים==

==הערות שוליים==

קטגוריה:סולמות במוזיקה
סולמות קרובים

במוזיקה, סולמות קרובים הם סולמות, אשר להם תווים משותפים.

בהרמוניה בסיסית, אלה הם הסולמות אשר חולקים את כל הצלילים, או את כולם למעט צליל אחד שאינו משותף, עם סולם מסוים: שני הסולמות הסמוכים לסולם הנתון במעגל הקווינטות, והמז'ור והמינור היחסיים.

סולמות אלה, בעלי 6 או 7 צלילים משותפים עם הסולם המקורי, הם היעדים המקובלים ביותר של מודולציות, מאחר שהם מבוססים על הסובדומיננטה או הדומיננטה של הסולם המקורי, ולכן הם בעלי חשיבות מבנית בטונליות המערבית.

{| class="wikitable"
!מז'ור
!מינור יחסי
!דומיננטה וסובדומיננטה
|-
|C
|Am
|F, G, Dm, Em
|-
|G
|Em
|C, D, Am, Bm
|-
|D
|Bm
|G, A, Em, F#m
|-
|A
|F#m
|D, E, Bm, C#m
|-
|E
|C#m
|A, B, F#m, G#m
|-
|B
|G#m
|E, F#, C#m, D#m
|-
|F#
|D#m
|B, C#, G#m, A#m
|-
|Gb
|Ebm
|Cb, Db, Ab, Bb
|-
|Db
|Bbm
|Gb, Ab, Ebm, Fm
|-
|Ab
|Fm
|Db, Eb, Bbm, Cm
|-
|Eb
|Cm
|Ab, Bb, Fm, Gm
|-
|Bb
|Gm
|Eb, F, Cm, Dm
|-
|F
|Dm
|Bb, C, Gm, Am
|-
|+ טבלה לאיתור סולמות קרובים (m קטנה מציינת סולם מינור):
|}

במוזיקה מודרנית, הקרבה בין כל שני סולמות או סטים של צלילים נקבעת על ידי מספר הצלילים המשותפים שלהם, וכך ניתן לבצע מודולציות שאינן מקובלות בטונליות מז'ור-מינור רגילה. לדוגמה, במוזיקה המבוססת על הסולם הפנטטוני המכיל את התווים דו, רה, מי, סול ולה, מודולציה בקווינטה למעלה תשנה את הסולם לסול, לה, סי, רה ומי, כאשר ארבעה מתוך חמשת הצלילים הם משותפים לסולם המקורי. מנגד, מודולציה של טריטון למעלה תשנה את הסולם לפה#, סול#, לה#, דו# ורה#, והפעם אין אפילו תו אחד משותף. לכן נגדיר את הסולם הראשון כקרוב מאוד לסולם המקורי, ואילו את האחרון כ"רחוק". בצורה זו ניתן לסווג את המודולציות מדרגת הקרבה הגבוהה ביותר לדרגת הקרבה הנמוכה ביותר לפי מספר הצלילים המשותפים.

==קישורים חיצוניים==

קטגוריה:תאוריית המוזיקה
סיריאן איירליינס

סיריאן ערב איירליינס (בערבית: مؤسسة الطيران العربية السورية; באנגלית: Syrian Arab Airlines), או בשמותיה המקוצרים סיריאנאייר (Syrianair) או א-סורייה (السورية) היא חברת התעופה הלאומית של סוריה. החברה נוסדה באוקטובר 1961 על ידי ממשלת סוריה והיא נמצאת בבעלות מלאה של הממשלה הסורית.

החל מ-23 ביולי 2012, האיחוד האירופי מטיל סנקציות כלכליות על החברה, כגון: איסור הפעלת קווים לאירופה ואיסור שימוש בחלקי חילוף אירופאים, בעקבות מלחמת האזרחים בסוריה.

מרכזה של החברה בנמל התעופה הבינלאומי של דמשק ומרכזה המשני בנמל התעופה הבינלאומי של חלב. החברה מפעילה טיסות פנים בסוריה וטיסות בינלאומיות ליעדים בצפון אפריקה, אסיה והמזרח התיכון, והיא חברה בהתאחדות חברות התעופה הערביות. סיריאן אייר מרחיבה את מפת המסלולים שלה עם שירות חדש של חלב-ביירות. המסלול יפעל אחת לשבוע בימי שישי בשני הכיוונים. החברה טסה בעיקר לכמה קווים במזרח התיכון, ואחת באירופה, בגלל הסנקציות המתמשכות של האיחוד האירופי וארצות הברית.

==תולדות החברה==
החברה הוקמה על ידי ממשלת סוריה באוקטובר 1961 כתחליף לחברת סיריאן איירווייז. החברה החלה את פעילותה עם מטוסים מתוצרת חברת דאגלאס האמריקאית, שהופעלו בקווים מקומיים ולארצות ערב השכנות. בשנת 1963 החלה החברה לטוס גם לערים מערביות: היעדים הראשונים היו רומא ומינכן ומיד לאחר מכן גם לונדון ופריז. בשנת 1965 קנתה החברה את מטוס הסילון הראשון שלה מסוג "קרוול", ובשנים שלאחר מכן גם מטוסי בואינג 727 ו-747SP, אך התקרבות של סוריה לברית המועצות גרמה לחברה לקנות מטוסים מתוצרת סובייטית - אנטונוב, איליושין, וטופולב.

קו תעופה לניו יורק נפתח בשנת 1978 בשיתוף עם רויאל ג'ורדניאן. הסנקציות שהטילה ארצות הברית על סוריה הפריעו להתפתחות החברה, ורק בשנת 1998 קנתה החברה מטוסים מודרניים מסוג איירבוס A320.

סוריה לא יכולה לרכוש מטוסי איירבוס או בואינג חדשים בגלל הסנקציות המתמשכות. זו בעיה עבור סוריה אייר מכיוון שהיא מפעילה צי של כל איירבוס של מטוסי A320 ו-A340 יחד עם שני מטוסי ATR 72. מטוסי ה-A340 ארוכי הטווח של חברת התעופה (בה היא משתמשת לשירותים ארוכים יותר לרוסיה) הם גם בני יותר מ -20 שנה. למרות האילוצים, סוריאן אייר מצאה דרך אפשרית להרחיב את הצי שלה: החברה בחנה הזמנה של 15 עד 20 אירקוט MC-21-300 מתוצרת רוסית. המטוס אמור להיות התגובה של רוסיה לבואינג 737 MAX ולאיירבוס A320, הכוללות עיצוב חדש ומנועים תוצרת בית.<ref></ref>

==צי המטוסים==
צי המטוסים של החברה נכון לינואר 2019:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#1d3d73;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="3" class="unsortable" | נוסעים
! rowspan="2" style="width:190px;" | הערות
|- style="color:white;background:#1d3d73;"
! style="width:40px;" | <abbr title="מחלקת עסקים">C</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|איירבוס A320-200
|2
|—
|7
|144
|151
|
|-
|איירבוס A340-300
|1
|—
|20
|223
|243
|
|-
|ATR 72-500
|2
|—
|—
|68
|68
|
|-
!סה"כ
!5
!—
!colspan=4|
|}

==קישורים חיצוניים==

* 

==הערות שוליים==

קטגוריה:חברות תעופה לאומיות
קטגוריה:התאחדות חברות התעופה הערביות
קטגוריה:סוריה: תעופה
קטגוריה:חברות סוריות
קטגוריה:אסיה: חברות תעופה
צפון-מערב אנגליה

אזור צפון-מערב אנגליה (באנגלית: North West England) הוא אחד מתשעת אזורי אנגליה. הוא כולל בתוכו את המחוזות קאמבריה, לנקשייר, מנצ'סטר רבתי, מרזיסייד וצ'שייר.
האזור גובל בצידו המערבי בים האירי ומצידו המזרחי ברכס הרי הפניין. הוא גובל בסקוטלנד בצפון ובהרי ויילס בדרום. 

בשנת 1998 אוחד אזור מרזיסייד, אשר היה אזור עצמאי מ-1994, לתוך אזור צפון-מערב אנגליה.

==שלטון מקומי==
אזור צפון-מערב כולל את המחוזות הבאים:

{| class="wikitable"
|-
!מחוז טקסי ||מחוז שייר/ רשות יוניטרית|| מחוז
|-
| rowspan="3" | צ'שייר || צ'שיר † || אלסמיר פורט ונסטון, צ'סטר, קרו ונאנטוויץ', קונגליטון, מקלספילד, וייל רויאל
|-
| colspan="2" | וורינגטון (רשות יוניטרית)
|-
| colspan="2" | הלטון (רשות יוניטרית)
|-
| colspan="2" | קאמבריה † || בארוו-אין-פארנסס, סאות' לייקלנד, קופלנד, אלרדייל, עדן, קארלייל
|-
| colspan="2" | מנצ'סטר רבתי * || בולטון, בורי, מנצ'סטר, אולדהם, רוצ'דייל, סלפורד, סטוקפורט, טיימסייד, טראפורד, ויגאן
|-
| rowspan="3" | לנקשייר || לנקשייר † || מערב לנקשייר, צ'ורלי, סאות' ריבל, פיילד, פרסטון, וייר, לנקסטר, ריבל וואלי, פנדל, בארנלי, רוזנדייל, הינדבורן
|-
| colspan="2" | בלקפול (רשות יוניטרית)
|-
| colspan="2" | בלקבורן ודארוון (רשות יוניטרית)
|-
| colspan="2" | מרזיסייד * || נווסלי, ליברפול, סט. הלנס, ספטון, וויראל
|-
|}
מחוז שייר = † | מחוז מטרופולין = *

==קישורים חיצוניים==

* [https://web.archive.org/web/20080511175622/http://www.gonw.gov.uk/ המשרדים הממשלתיים של צפון-מערב אנגליה]
* [http://www.nwda.co.uk/ סוכנות הפיתוח לצפון-מערב אנגליה]
* [https://web.archive.org/web/20060718193554/http://www.nwra.gov.uk/ האספה האזורית של צפון-מערב אנגליה]

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:אנגליה: אזורים